CELEX: 62017CN0425
Language: bg
Date: 2017-07-14 00:00:00
Title: Дело C-425/17: Преюдициално запитване от Bayerischer Verwaltungsgerichtshof (Германия), постъпило на 14 юли 2017 г. — Günter Hartmann Tabakvertrieb GmbH & Co. KG/Stadt Kempten

16.10.2017   
            
            
               BG
            
            
               Официален вестник на Европейския съюз
            
            
               C 347/8
            
         Преюдициално запитване от Bayerischer Verwaltungsgerichtshof (Германия), постъпило на 14 юли 2017 г. — Günter Hartmann Tabakvertrieb GmbH & Co. KG/Stadt Kempten
   (Дело C-425/17)
   (2017/C 347/08)
   Език на производството: немски
   
      Запитваща юрисдикция
   
   Bayerischer Verwaltungsgerichtshof
   
      Страни в главното производство
   
   
      Жалбоподател: Günter Hartmann Tabakvertrieb GmbH & Co. KG
   
      Ответник: Stadt Kempten
   
      В присъствието на: Landesanwaltschaft Bayern
   
      Преюдициални въпроси
   
   
               1)
            
            
               Трябва ли член 2, точка 8 от Директива 2014/40/ЕС (1) да се тълкува в смисъл, че „изделия, предназначени за дъвчене“, са само тютюневите изделия за дъвчене в класическия смисъл?
            
         
               2)
            
            
               Трябва ли член 2, точка 8 от Директива 2014/40/ЕС да се тълкува в смисъл, че „изделия, предназначени за дъвчене“, означава същото като „тютюн за дъвчене“ по смисъла на член 2, точка 6 от Директивата?
            
         
               3)
            
            
               Когато се преценява дали дадено тютюнево изделие е „предназначено за дъвчене“ по смисъла на член 2, точка 8 от Директива 2014/40/ЕС, трябва ли да се възприеме обективен подход към конкретния продукт, а не да се вземат предвид данните на производителя или действителната употреба на продукта от потребителите?
            
         
               4)
            
            
               Трябва ли член 2, точка 8 от Директива 2014/40/ЕС да се тълкува в смисъл, че за да е предназначено за дъвчене, тютюневото изделие трябва по консистенция и твърдост да е обективно годно за дъвчене, а дъвченето на тютюневото изделие трябва да води до отделяне на съдържащите се в изделието съставки?
            
         
               5)
            
            
               Трябва ли член 2, точка 8 от Директива 2014/40/ЕС да се тълкува в смисъл, че за да е предназначено „за дъвчене“, тютюневото изделие трябва да отговаря на допълнителното — необходимо, но и достатъчно — условие да се отделят повече от съставките на тютюневото изделие, когато върху него се упражнява лек, многократен натиск със зъбите или езика, отколкото когато просто се държи в устата?
            
         
               6)
            
            
               Обратно, за да се приеме, че изделието е „предназначено за дъвчене“, необходимо ли е съставките му изобщо да не се отделят само при държане в устата или смучене?
            
         
               7)
            
            
               Може ли годността на тютюневото изделие „за дъвчене“ по смисъла на член 2, точка 8 от Директива 2014/40/ЕС да е придадена и чрез недължаща се на преработката на тютюна форма на прием, например в целулозно пликче?
            
         
      (1)  Директива 2014/40/ЕС на Европейския парламент и на Съвета от 3 април 2014 година за сближаване на законовите, подзаконовите и административните разпоредби на държавите членки относно производството, представянето и продажбата на тютюневи и свързани с тях изделия и за отмяна на Директива 2001/37/ЕО (ОВ L 127, 2014 г., стр. 1.).